3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

บริษัท ธนาสิริ กรุ๊ป จำกัด (มหาชน) (“บริษัท”) เดิมชื่อ “บริษัท ประสิทธิ์ปิ่นเกล้า จำกัด”
โดยมีคุณประสิทธิ์ เสถียรภาพอยุทธ์ เป็นผู้ก่อตั้งเมื่อวันที่ 19 กุมภาพันธ์ 2528
ด้วยทุนจดทะเบียนจำนวน 50 ล้านบาท
โดยมีวัตถุประสงค์ในการประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขาย
โดยโครงการส่วนใหญ่จะเป็นโครงการอาคารพาณิชย์และทาวน์เฮ้าส์ ภายใต้ชื่อโครงการ
“ประสิทธิ์นิเวศน์”

ในช่วงตั้งแต่ปี 2539
บริษัทได้มีการหยุดการพัฒนาอสังหาริมทรัพย์เนื่องจากวิกฤตเศรษฐกิจและวิกฤตอสังหาริมทรัพย์ที่เกิดขึ้นในประเทศไทย
และในปี 2545 บริษัทได้เริ่มดำเนินกิจการต่อโดยทายาทของคุณประสิทธิ์ เสถียรภาพอยุทธ์ ได้แก่
คุณอารีศักดิ์ เสถียรภาพอยุทธ์, คุณกุลพัชรี เสถียรภาพอยุทธ์ และคุณสุทธิรักษ์ เสถียรภาพอยุทธ์
ได้เข้ามาเป็นผู้บริหารของบริษัทเพื่อสานต่อเจตนารมณ์ของผู้ก่อตั้ง
โดยจะมุ่งเน้นโครงการลักษณะบ้านเดี่ยวและทาวน์เฮาส์เป็นสำคัญ และได้เปลี่ยนชื่อบริษัทใหม่เป็น
“บริษัท ธนาสิริ บ้านและสวน จำกัด“ เมื่อวันที่ 11 ธันวาคม 2545

ต่อมาในปี 2551 กลุ่มผู้ถือหุ้นได้ปรับโครงสร้างหุ้นภายในกลุ่มบริษัทที่เกี่ยวข้องกันทั้งหมด 5 บริษัท
ได้แก่

1)  บริษัท ธนาสิริ บ้านและสวน จำกัด (ชื่อเดิม บริษัท ประสิทธิ์ปิ่นเกล้า จำกัด )

2)  บริษัท พรประสิทธิ์การเคหะ จำกัด

3)  บริษัท พรประสิทธิ์ปิ่นเกล้า จำกัด

4)  บริษัท ประสิทธิ์นิเวศน์การเคหะ จำกัด และ

5)  บริษัท ธนาสิริ พร๊อพเพอร์ตี้ ดีเวลลอปเม้นท์ จำกัด (“TPD”) (เดิมชื่อ บริษัท กมลา แมนชั่น
    จำกัด)

โดยบริษัททั้ง 5 แห่งประกอบธุรกิจพัฒนาอสังหาริมทรัพย์เหมือนกัน
แต่เนื่องจากกลุ่มผู้ถือหุ้นมีความประสงค์จะนำบริษัทเข้าจดทะเบียนในตลาดหลักทรัพย์ เอ็ม เอ ไอ
(“ตลาดหลักทรัพย์”)
จึงได้ทำการปรับโครงสร้างกลุ่มบริษัทให้เกิดความชัดเจนและไม่ก่อให้เกิดความขัดแย้งทางผลประโยชน์
โดยดำเนินการปิดบริษัท 3 แห่ง ได้แก่ บริษัท พรประสิทธิ์การเคหะ จำกัด, บริษัท
พรประสิทธิ์ปิ่นเกล้า จำกัด และบริษัท ประสิทธิ์นิเวศน์การเคหะ จำกัด
ซึ่งได้ดำเนินการชำระบัญชีเลิกกิจการเป็นที่เรียบร้อยแล้ว และได้ดำเนินการให้บริษัทเข้าไปซื้อหุ้น
TPD ซึ่งมีทุนจดทะเบียนและเรียกชำระแล้วจำนวน 50 ล้านบาท ในสัดส่วนร้อยละ 99.6
ของทุนจดทะเบียนเรียกชำระแล้วทั้งหมด ปัจจุบัน TPD ดำเนินพัฒนาอสังหาริมทรัพย์ในจังหวัดภูเก็ต

บริษัทได้จดทะเบียนแปรสภาพบริษัทเป็นบริษัทมหาชนจำกัดและได้มีการเปลี่ยนชื่อบริษัทเป็น “บริษัท
ธนาสิริ กรุ๊ป จำกัด (มหาชน)” เมื่อวันที่ 22 เมษายน 2552 โดยมีทุนจดทะเบียนจำนวน
255,000,000 บาท แบ่งเป็นทุนเรียกชำระแล้วจำนวน 250,462,000 บาท
บริษัทมีการเปลี่ยนแปลงและพัฒนาการที่สำคัญ โดยสามารถสรุปได้ดังนี้

+------------+---------------------------------------------------------+
| เดือน/ปี     | พัฒนาการที่สำคัญของบริษัท ธนาสิริ กรุ๊ป จำกัด (มหาชน) และบริษัทย่อย   |
+============+=========================================================+
|   กุมภาพันธ์  | เริ่มก่อตั้งบริษัทภายใต้ ชื่อ “บริษัท ประสิทธิ์ปิ่นเกล้า จำกัด”            |
|   2528     | โดยมีคุณประสิทธิ์ เสถียรภาพอยุทธ์ เป็นผู้ถือหุ้นใหญ่                   |
|            | บริษัทมีทุนจดทะเบียนเริ่มต้นจำนวน 50 ล้านบาท                     |
|            | บริษัทได้เปิดขายโครงการอาคารพาณิชย์และทาวน์เฮ้าส์รวมกว่า 10       |
|            | โครงการ ได้แก่ ปิ่นเกล้าวิลเลจ, ประสิทธิ์นิเวศน์ 1-10 และเพชรเกษม  |
|            | 1                                                       |
+------------+---------------------------------------------------------+
|   มิถุนายน   | TPD ได้เริ่มก่อตั้งเมื่อวันที่ 26 มิถุนายน 2533 ด้วยทุนจดทะเบียน 50     |
|   2533     | ล้านบาท มีวัตถุประสงค์เพื่อการค้าอสังหาริมทรัพย์                    |
|            | แต่ยังไม่ได้มีการพัฒนาโครงการใดๆ จนกระทั่งปี 2551                |
+------------+---------------------------------------------------------+
|   ธันวาคม   | ทายาทกลุ่มตระกูลเสถียรภาพอยุทธ์เข้ามาบริหารและเปลี่ยนชื่อบริษัทเป็น    |
|   2545     | “บริษัท ธนาสิริ บ้านและสวน จำกัด”                             |
+------------+---------------------------------------------------------+
|   พฤษภาคม  | พัฒนาโครงการต่อเนื่องโดยการเปิดขายบ้านเดี่ยวโครงการ “บ้านธนาสิริ   |
|   2546     | รัตนาธิเบศร์” ถนนรัตนาธิเบศร์ อำเภอบางบัวทอง จังหวัดนนทบุรี จำนวน  |
|            | 112 ยูนิต พื้นที่ 28-3-74.7 ไร่ มูลค่าโครงการ 595 ล้านบาท         |
|            | ซึ่งปิดโครงการเรียบร้อยแล้วเมื่อปี 2550                          |
+------------+---------------------------------------------------------+
|   กันยายน   | เปิดขายทาวน์เฮ้าส์โครงการ “ไพร์มเพลส รัตนาธิเบศร์ - บางใหญ่”     |
|   2549     | ถนนเลียบคลองบางไผ่ ตำบลบางรักพัฒนา อำเภอบางบัวทอง จังหวัดนนทบุรี |
|            | จำนวน 223 ยูนิต พื้นที่ 17-2-22.8 ไร่ มูลค่าโครงการ 344 ล้านบาท   |
|            | ซึ่งปิดโครงการเรียบร้อยแล้วเมื่อปี 2553                          |
+------------+---------------------------------------------------------+
|   ปี 2550   |                                                         |
+------------+---------------------------------------------------------+
|   พฤษภาคม  | เปิดขายโครงการ “เดอะ คลัสเตอร์ วิลล์ ราชพฤกษ์” ถนนท่าน้ำนนทบุรี – |
|            | วัดโบสถ์ดอนพรหม ตำบลบางกร่าง อำเภอเมืองนนทบุรี จังหวัดนนทบุรี     |
|            | จำนวน 46 ยูนิต พื้นที่ 7-0-0 ไร่ มูลค่าโครงการ 128 ล้านบาท        |
|            | ซึ่งปิดโครงการเรียบร้อยแล้วเมื่อปี 2553                          |
+------------+---------------------------------------------------------+
|   กันยายน   | เปิดขายโครงการ “เดอะ ไพรเวซี่ ไพร์มเพลส รัตนาธิเบศร์ – บางใหญ่” |
|            | ถนนจันทร์ทองเอี่ยม อำเภอบางบัวทอง ตำบลบางรักพัฒนา จังหวัดนนทบุรี   |
|            | จำนวน 57 ยูนิต พื้นที่ 10-1-11 ไร่ มูลค่าโครงการ 151 ล้านบาท      |
|            | ซึ่งปิดโครงการเรียบร้อยแล้วเมื่อปี 2553                          |
+------------+---------------------------------------------------------+
|   พฤศจิกายน | บริษัทเพิ่มทุนจดทะเบียนเป็น 200 ล้านบาท (ชำระเต็มมูลค่าแล้ว)        |
|            | เพื่อใช้เป็นเงินทุนหมุนเวียนในการดำเนินการและพัฒนาโครงการของบริษัท  |
+------------+---------------------------------------------------------+
|   ปี 2551   |                                                         |
+------------+---------------------------------------------------------+
|   มีนาคม    | TPD                                                     |
|            | เริ่มโครงการในจังหวัดภูเก็ตโดยเข้าซื้อบ้านที่พัฒนายังไม่แล             |
|            | ้วเสร็จบางส่วนและที่ดินเปล่าจากผู้ประกอบการรายอื่นที่ไม่เกี่ยวข้องกับบริษัท |
+------------+---------------------------------------------------------+
|   พฤษภาคม  | เปิดขายโครงการใหม่ 2 โครงการ คือ                           |
+------------+---------------------------------------------------------+
|            | -   เปิดขายบ้านเดี่ยวโครงการ “ธนาสิริ ปิ่นเกล้า – ราชพฤกษ์”       |
|            |     ริมถนนราชพฤกษ์ ตำบลบางกร่าง อำเภอเมืองนนทบุรี จังหวัดนนทบุรี  |
|            |     จำนวน 136 ยูนิต พื้นที่ 23-0-31.41 ไร่ มูลค่าโครงการ 522     |
|            |     ล้านบาท ซึ่งปิดโครงการเรียบร้อยแล้วเมื่อปี 2553               |
+------------+---------------------------------------------------------+
|            | -   เปิดขายบ้านแฝดโครงการ “เดอะ ไพรเวซี่ ไพร์มเพลส 2         |
|            |     รัตนาธิเบศร์ – บางใหญ่” ถนนเลียบคลองบางไผ่ ตำบลบางรักพัฒนา  |
|            |     อำเภอบางบัวทอง จังหวัดนนทบุรี จำนวน 84 ยูนิต พื้นที่ 14-1-63.1 |
|            |     ไร่ มูลค่าโครงการ 244 ล้านบาท ซึ่งปิดโครงการเรียบร้อยแล้วเมื่อปี |
|            |     2553                                                |
+------------+---------------------------------------------------------+
|   พฤศจิกายน | ที่ประชุมคณะกรรมการบริษัท ครั้งที่ 16/2551 วันที่ 16 พฤศจิกายน 2551  |
|            | มีมติให้บริษัทเข้าซื้อหุ้นบริษัท TPD ทุนจดทะเบียนจำนวน 50 ล้านบาท      |
|            | ดำเน                                                    |
|            | ินธุรกิจพัฒนาอสังหาริมทรัพย์จากกลุ่มตระกูลเสถียรภาพอยุทธ์ในสัดส่วนร้อยละ |
|            | 99.6 ของทุนจดทะเบียนตามมูลค่าทางบัญชี โดยมีมูลค่าเงินลงทุนรวมทั้งหมด |
|            | 40.4 ล้านบาท เพื่อเป็นการปรับโครงสร้างการถือหุ้นภายในกลุ่มบริษัท     |
|            | สำหรับเตรียมความพร้อมในการเข้าจดทะเบียนในตลาดหลักทรัพย์ฯ        |
|            | โดยเข้าทำรายการเมื่อวันที่ 18 ธันวาคม 2551                     |
+------------+---------------------------------------------------------+
|   ปี 2552   |                                                         |
+------------+---------------------------------------------------------+
|   เมษายน   | บริษัทได้จัดให้มีการประชุมสามัญผู้ถือหุ้น ครั้งที่ 1/2552 เมื่อวันที่ 7       |
|            | เมษายน 2552 มีมติดังนี้                                      |
+------------+---------------------------------------------------------+
|            | -   แปรสภาพบริษัทเป็นบริษัทมหาชนจำกัดและเปลี่ยนชื่อบริษัทใหม่เป็น     |
|            |     “บริษัท ธนาสิริ กรุ๊ป จำกัด (มหาชน)“                       |
+------------+---------------------------------------------------------+
|            | -   แปลงมูลค่าที่ตราไว้จากหุ้นละ 100 บาท เป็นหุ้นละ 1 บาท         |
+------------+---------------------------------------------------------+
|            | -   มีมติให้เพิ่มทุนจดทะเบียนจาก 200 ล้านบาท เป็น 255 ล้านบาท     |
|            |     โดยออกหุ้นสามัญเพิ่มทุนจำนวน 50 ล้านหุ้น                     |
|            |     เพื่อเสนอขายให้แก่ประชาชน และหุ้นสามัญเพิ่มทุนจำนวนไม่เกิน 5    |
|            |     ล้านหุ้น                                               |
|            |     เพื่อรอ                                               |
|            | งรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทจำนวนไม่เกิน |
|            |     5                                                   |
|            |     ล้าน                                                 |
|            | หน่วยที่ออกและเสนอขายให้แก่กรรมการและพนักงานของบริษัทและบริษัทย่อย |
|            |     โดยจะเสนอขายพร้อมกับการเสนอขายให้แก่ประชาชน             |
+------------+---------------------------------------------------------+
|   มิถุนายน   | เปิดขายอาคารพาณิชย์และทาวน์โฮม 3 ชั้น โครงการ “ไพร์มเพลส เนรมิต |
|            | – อนุสาวรีย์ 1 (ส่วนต่อขยาย)” ตำบลป่าคลอก อำเภอถลาง จังหวัดภูเก็ต |
|            | จำนวน 32 ยูนิต พื้นที่ 3-0-30.51 ไร่ มูลค่าโครงการ 113 ล้านบาท    |
+------------+---------------------------------------------------------+
|   กันยายน   | เปิดขายบ้านเดี่ยวและบ้านแฝดชั้นเดียว โครงการ “ไพร์มเพลส เนรมิต –  |
|            | อนุสาวรีย์ 2” ตำบลป่าคลอก อำเภอถลาง จังหวัดภูเก็ต จำนวน 72 ยูนิต  |
|            | พื้นที่ 15-1-20 ไร่ มูลค่าโครงการ 199 ล้านบาท                   |
|            | ซึ่งปิดโครงการเรียบร้อยแล้วเมื่อปี 2554                          |
+------------+---------------------------------------------------------+
|   พฤศจิกายน | เปิดขายทาวน์เฮ้าส์ 2 ชั้น โครงการ “ธนาสิริ ปิ่นเกล้า – ราชพฤกษ์ 2”  |
|            | ริมถนนราชพฤกษ์ ตำบลบางกร่าง อำเภอเมืองนนทบุรี จังหวัดนนทบุรี      |
|            | จำนวน 112 ยูนิต พื้นที่ 10-3-42.6 ไร่ มูลค่าโครงการ 315 ล้านบาท   |
|            | ซึ่งปิดโครงการเรียบร้อยแล้วเมื่อปี 2554                          |
+------------+---------------------------------------------------------+
|   ธันวาคม   | บริษัทได้จัดให้มีการเสนอขายหุ้นสามัญเพิ่มทุนต่อประชาชนครั้งแรก (IPO)   |
|            | เมื่อวันที่ 15 ธันวาคม 2552 จำนวน 50 ล้านหุ้น                    |
+------------+---------------------------------------------------------+
|   ปี 2553   |                                                         |
+------------+---------------------------------------------------------+
|   พฤษภาคม  | ที่ประชุมสามัญผู้ถือหุ้น ประจำปี 2553 เมื่อวันที่ 26 เมษายน 2553       |
|            | มีมติอนุมัติให้จ่ายเงินปันผลในอัตราหุ้นละ 0.12 บาท ให้แก่ผู้ถือหุ้นจำนวน   |
|            | 250 ล้านหุ้น คิดเป็นจำนวนเงินรวมทั้งสิ้น 30 ล้านบาท                |
|            | และบริษัทได้จ่ายเงินปันผลเป็นที่เรียบร้อยแล้วเมื่อวันที่ 26 พฤษภาคม 2553 |
+------------+---------------------------------------------------------+
|   กันยายน   | ที่ประชุมคณะกรรมการบริษัท ครั้งที่ 4/2553 เมื่อวันที่ 9 สิงหาคม 2553   |
|            | มีมติอนุมัติให้จ่ายเงินปันระหว่างกาล สำหรับผลการดำเนินงานงวด 6      |
|            | เดือนแรก ตั้งแต่วันที่ 1 มกราคม – 30 มิถุนายน 2553 ในอัตราหุ้นละ    |
|            | 0.08 บาท ให้แก่ผู้ถือหุ้นจำนวน 250 ล้านหุ้น คิดเป็นจำนวนเงินรวมทั้งสิ้น  |
|            | 20 ล้านบาท และบริษัทได้จ่ายเงินปันผลเป็นที่เรียบร้อยแล้วเมื่อวันที่ 8     |
|            | กันยายน 2553                                             |
+------------+---------------------------------------------------------+
|   กรกฎาคม  | เปิดขายโครงการ “เดอะ คลัสเตอร์ วิลล์ 2 ราชพฤกษ์ – พระราม 5 ”  |
|            | ถนนราชพฤกษ์ ตำบลบางขุนกอง อำเภอบางกรวย จังหวัดนนทบุรี จำนวน   |
|            | 82 ยูนิต พื้นที่ 16-2-74.3 ไร่ มูลค่าโครงการ 380 ล้านบาท          |
|            | ซึ่งปิดโครงการเรียบร้อยแล้วเมื่อปี 2554                          |
+------------+---------------------------------------------------------+
|   ตุลาคม    | เปิดขายโครงการ “เดอะ คลัสเตอร์ วิลล์ 3 ปิ่นเกล้า – ราชพฤกษ์”     |
|            | ถนนราชพฤกษ์ ตำบลบางขุนกอง อำเภอบางกรวย จังหวัดนนทบุรี จำนวน   |
|            | 116 ยูนิต พื้นที่ 15-2-41 ไร่ มูลค่าโครงการ 400 ล้านบาท           |
+------------+---------------------------------------------------------+
|   ปี 2554   |                                                         |
+------------+---------------------------------------------------------+
|   มกราคม   | เปิดขายโครงการ “ไพร์มเพลส เดอะ กรีนเนอรี่ บางใหญ่”            |
|            | ตำบลเสาธงหิน อำเภอบางใหญ่ จังหวัดนนทบุรี จำนวน 261 ยูนิต พื้นที่    |
|            | 37-3-16 ไร่ มูลค่าโครงการ 846 ล้านบาท                       |
+------------+---------------------------------------------------------+
|   พฤษภาคม  | ที่ประชุมสามัญผู้ถือหุ้น ประจำปี 2554 เมื่อวันที่ 26 เมษายน 2554       |
|            | มีมติอนุมัติให้จ่ายเงินปันผลในอัตราหุ้นละ 0.10 บาท ให้แก่ผู้ถือหุ้นจำนวน   |
|            | 250 ล้านหุ้น คิดเป็นจำนวนเงินรวมทั้งสิ้น 25 ล้านบาท                |
|            | และบริษัทได้จ่ายเงินปันผลเป็นที่เรียบร้อยแล้วเมื่อวันที่ 23 พฤษภาคม 2554 |
+------------+---------------------------------------------------------+
|   กรกฎาคม  | เปิดขายบ้านเดี่ยวชั้นเดียวโครงการ “บ้านปราณ ไพร์มเพลสทาวน์ ภูเก็ต – |
|            | อนุสาวรีย์” ตำบลป่าคลอก อำเภอถลาง จังหวัดภูเก็ต จำนวน 12 ยูนิต    |
|            | พื้นที่ 4-0-95 ไร่ มูลค่าโครงการ 85 ล้านบาท                     |
+------------+---------------------------------------------------------+
|   สิงหาคม   | เปิดขายอาคารพาณิชย์ 3 ชั้น บ้านเดี่ยวและบ้านแฝด 2 ชั้น โครงการ “สิริ |
|            | วิลเลจ ภูเก็ต – อนุสาวรีย์” ตำบลป่าคลอก อำเภอถลาง จังหวัดภูเก็ต    |
|            | จำนวน 81 ยูนิต พื้นที่ 12-3-78 ไร่ มูลค่าโครงการ 305 ล้านบาท      |
+------------+---------------------------------------------------------+
|   กันยายน   | ที่ประชุมคณะกรรมการบริษัท ครั้งที่ 3/2554 เมื่อวันที่ 10 สิงหาคม 2554  |
|            | มีมติอนุมัติให้จ่ายเงินปันระหว่างกาล สำหรับผลการดำเนินงานงวด 6      |
|            | เดือนแรก ตั้งแต่วันที่ 1 มกราคม – 30 มิถุนายน 2554 ในอัตราหุ้นละ    |
|            | 0.08 บาท ให้แก่ผู้ถือหุ้นจำนวน 250 ล้านหุ้น คิดเป็นจำนวนเงินรวมทั้งสิ้น  |
|            | 20 ล้านบาท และบริษัทได้จ่ายเงินปันผลเป็นที่เรียบร้อยแล้วเมื่อวันที่ 8     |
|            | กันยายน 2554                                             |
+------------+---------------------------------------------------------+
|   กันยายน   | เปิดขายโครงการ “เดอะ คลัสเตอร์ วิลล์ 4 ราชพฤกษ์ – สิรินธร”      |
|            | ถนนบางกรวย – จงถนอม ตำบลมหาสวัสดิ์ อำเภอบางกรวย จังหวัดนนทบุรี |
|            | จำนวน 177 ยูนิต พื้นที่ 29-2-14 ไร่ มูลค่าโครงการ 740 ล้านบาท     |
+------------+---------------------------------------------------------+
|   ปี 2555   |                                                         |
+------------+---------------------------------------------------------+
|   มิถุนายน   | -เปิดขายโครงการ “ธนาสิริ ราชพฤกษ์ – ท่าน้ำนนท์ “ ตำบลบางกร่าง   |
|            | อำเภอเมืองนนทบุรี จังหวัดนนทบุรี                               |
|            |                                                         |
|            | จำนวน 175 ยูนิต พื้นที่ 33-2-94.39 ไร่ มูลค่าโครงการ 900 ล้านบาท  |
|            |                                                         |
|            | -เปิดให้ใช้สิทธิตามใบสำคัญแสดงสิทธิที่จะซื้อหุ้นสามัญของบริษัท ครั้งที่ 1    |
|            | เมื่อวันที่ 1 มิถุนายน 2555 และมีการเพิ่มทุนจดทะเบียนชำระแล้ว จำนวน  |
|            | 250,195,000 บาท เมื่อวันที่ 7 มิถุนายน 2555                    |
+------------+---------------------------------------------------------+
|   ธันวาคม   | เปิดให้ใช้สิทธิตามใบสำคัญแสดงสิทธิที่จะซื้อหุ้นสามัญของบริษัท ครั้งที่ 2     |
|            | เมื่อวันที่ 4 ธันวาคม 2555 และมีการเพิ่มทุนจดทะเบียนชำระแล้ว จำนวน  |
|            | 250,462,000 บาท เมื่อวันที่ 12 ธันวาคม 2555                   |
+------------+---------------------------------------------------------+

3.2 ภาพรวมการประกอบธุรกิจของบริษัทและบริษัทย่อย

กลุ่มบริษัทประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขาย
โดยบริษัทจะเป็นผู้พัฒนาโครงการและเป็นเจ้าของโครงการ เน้นการพัฒนาโครงการในเขตปริมณฑล
โดยเน้นเฉพาะย่านนนทบุรี สำหรับบริษัท ธนาสิริ พร๊อพเพอร์ตี้ ดีเวลลอปเม้นท์ จำกัด (TPD)
ซึ่งเป็นบริษัทย่อยจะเน้นโครงการในจังหวัดที่เป็นแหล่งท่องเที่ยว เช่น จังหวัดภูเก็ต
โดยโครงการของกลุ่มบริษัททุกโครงการอยู่ภายใต้แนวความคิดที่ว่า “การสร้างครอบครัวในสังคม
ที่ร่มรื่น อบอุ่น ให้แก่ลูกค้าในทุกช่วงจังหวะชีวิตที่ธนาสิริ” และใช้ชื่อโครงการภายใต้แบรนด์หลัก 4
แบรนด์ ได้แก่ “ธนาสิริ”, “เดอะ คลัสเตอร์ วิลล์”, “ไพร์มเพลส” และ “สิริ วิลเลจ”
ซึ่งแต่ละชื่อจะมีลักษณะโครงการที่ต่างกันเพื่อตอบสนองความต้องการของกลุ่มลูกค้าเป้าหมายที่แตกต่างกัน
กล่าวคือ

-   แบรนด์ “ธนาสิริ” เป็นโครงการบ้านเดี่ยว เน้นตลาดสำหรับผู้มีรายได้ค่อนข้างสูง

-   แบรนด์ “ไพร์มเพลส” และ “เดอะ คลัสเตอร์ วิลล์” เป็นโครงการบ้านทาวน์เฮ้าส์/บ้านแฝด
    เน้นตลาดสำหรับผู้มีรายได้ปานกลาง

-   แบรนด์ “สิริ วิลเลจ” เป็นโครงการที่มีครบถ้วนทั้งบ้านเดี่ยว, บ้านแฝด และอาคารพาณิชย์
    เน้นตลาดสำหรับผู้ต้องการที่อยู่อาศัยในตัวเมืองต่างจังหวัด

สำหรับโครงการของ TPD ในจังหวัดภูเก็ตจะใช้ชื่อแบรนด์เหมือนบริษัท
โดยโครงการแรกเป็นโครงการที่ TPD ซื้อต่อมา
เป็นโครงการบ้านเดี่ยวชั้นเดียวซึ่งเป็นที่นิยมในจังหวัดภูเก็ต อยู่ภายใต้แบรนด์ “ไพร์มเพลส”
เน้นตลาดสำหรับผู้มีรายได้ปานกลางถึงค่อนข้างสูง จับกลุ่มทั้งชาวไทยและชาวต่างชาติ

ทั้งนี้ ในปี 2554 ที่ผ่านมามีการเปิดตัวโครงการใหม่ภายใต้แบรนด์ใหม่ ชื่อ “โครงการสิริ วิลเลจ
ภูเก็ต – อนุสาวรีย์” ที่มีความครบถ้วนทั้งบ้านเดี่ยว, บ้านแฝด 2 ชั้น
และอาคารพาณิชย์ด้านหน้าโครงการ
เพื่อเพิ่มความต่อเนื่องในการพัฒนาสินค้าทีมีคุณภาพสู่ตลาดจังหวัดภูเก็ต

บริษัทจะพัฒนาโครงการในขนาดไม่ใหญ่มากนัก โดยเฉลี่ยจะมีเนื้อที่ประมาณ 15-30 ไร่
และอายุโครงการโดยเฉลี่ย 2 ปี ทั้งนี้
เพื่อเป็นการกระจายความเสี่ยงและสร้างความหลากหลายของผลิตภัณฑ์

บริษัทมีนโยบายในการบริหารจัดการงานก่อแบบเป็นเฟส
ซึ่งในเฟสแรกจะมีการก่อสร้างบ้านสร้างเสร็จก่อนขาย (Semi-pre-built) กล่าวคือ
จะเปิดการขายหลังจากงานก่อสร้างดำเนินไปประมาณร้อยละ 60-70 และในเฟสต่อๆ
ไปจะเป็นแบบตามยอดขาย (Pre-sale) การเปิดขายไปพร้อมๆ กับการก่อสร้าง
บริษัทมีวัตถุประสงค์เพื่อให้ลูกค้าได้เห็นแบบบ้านและวัสดุก่อสร้างที่บริษัทใช้จริงก่อนการตัดสินใจ
นอกจากนี้
บริษัทยังสร้างความแตกต่างให้กับผลิตภัณฑ์และบริการตั้งแต่การสำรวจศึกษาวิจัยเพื่อดูความต้องการของลูกค้า
การคัดเลือกทำเลที่ตั้งโครงการอยู่ในย่านการคมนาคมสะดวกสบาย ใกล้สิ่งอำนวยความสะดวก
มีเครือข่ายคมนาคมรองรับ การใช้วัสดุก่อสร้างที่มีคุณภาพได้มาตรฐาน
และมีบุคลากรที่มีประสบการณ์ในการตรวจสอบงานคุณภาพ
และมีบริการหลังการขายโดยให้ความดูแลและรักษาสภาพชุมชน
รวมถึงการรักษาความปลอดภัยให้กับลูกค้าภายหลังพัฒนาโครงการแล้วเสร็จ นอกจากนี้
บริษัทได้ออกแบบพื้นที่ส่วนกลางของแต่ละโครงการให้มีลักษณะโดดเด่น
มีการจัดสรรให้พื้นที่มากกว่าที่กฎหมายกำหนดเพื่อเพิ่มความร่มรื่นให้แก่ผู้อยู่อาศัยในโครงการ

3.3 โครงสร้างรายได้ของบริษัทและบริษัทย่อย

โครงสร้างรายได้หลักของบริษัทและบริษัทย่อยมาจากการดำเนินธุรกิจพัฒนาอสังหาริมทรัพย์บ้านจัดสรรพร้อมที่ดินเพื่อขาย
โดยใช้งบประมาณรวมประจำปี 2552, ปี 2553, ปี 2554 และปี 2555
ซึ่งจัดทำโดยฝ่ายบริหารและตรวจสอบโดยผู้สอบบัญชีรับอนุญาตตามลำดับ
โครงสร้างรายได้หลักของกลุ่มบริษัทในแต่ละปีมีรายละเอียดดังนี้

[TABLE]

3.4 เป้าหมายการดำเนินธุรกิจ

บริษัทได้กำหนดวิสัยทัศน์ในการดำเนินธุรกิจ โดยบริษัท ธนาสิริ กรุ๊ป จำกัด (มหาชน)
มุ่งมั่นที่จะร่วมสร้างครอบครัวในสังคมที่ร่มรื่น อบอุ่น
และสร้างความสุขให้กับลูกค้าในทุกช่วงเวลาของการอยู่อาศัยในทุกๆ โครงการของบริษัท นอกจากนี้
บริษัทได้กำหนดพันธกิจของบริษัท ดังนี้

1)  พัฒนาโครงการในทำเลที่มีศักยภาพในกรุงเทพมหานครและปริมณฑล
    รวมถึงในส่วนภูมิภาคที่มีการเจริญเติบโตทางเศรษฐกิจอย่างต่อเนื่อง

2)  เน้นการพัฒนาโครงการที่มีขนาดปานกลางเพื่อเสริมสร้างความอบอุ่นและความเป็นส่วนตัว

3)  ออกแบบและพัฒนานวัตกรรมและผลิตภัณฑ์ใหม่ๆ ให้มีรูปแบบที่ทันสมัย
    ครบทุกฟังก์ชั่นการใช้สอยอย่างลงตัว รวมถึงการเลือกใช้วัสดุที่ได้มาตรฐานสวยงาม
    ง่ายต่อการบำรุงรักษาในอนาคต

4)  เน้นการสร้างมูลค่าเพิ่มให้แก่ลูกค้าโดยให้ความสำคัญกับการสร้างความคุ้มค่าทางด้านราคา
    ทำเลที่ตั้งของโครงการ การออกแบบผลิตภัณฑ์ การให้บริการและภาพลักษณ์โครงการ

บริษัทมีความมุ่งมั่นในการสร้างความมั่นคงและความอบอุ่นให้แก่ลูกค้า
โดยการสร้างโครงการที่ตอบสนองถึงการมีครอบครัวและสังคมที่ร่มรื่นและอบอุ่นให้แก่ลูกค้าในทุกๆ
กลุ่ม โดยมีผลิตภัณฑ์ในรูปแบบทาวน์เฮ้าส์ (Town House)
และบ้านแฝดเพื่อรองรับกลุ่มลูกค้าที่เริ่มทำงานที่ต้องการซื้อบ้านหลังแรก (First Home)
และผลิตภัณฑ์ในรูปแบบบ้านเดี่ยวในระดับราคาต่างๆ เพื่อรองรับกลุ่มลูกค้าที่ขยายครอบครัว
เพื่อทำให้ความมุ่งมั่นดังกล่าวประสบความสำเร็จได้นั้น บริษัทเล็งเห็นถึงองค์ประกอบที่สำคัญ คือ
การมีทีมงานที่เก่งและมีความมุ่งมั่น อีกทั้งมีความเข้าใจในธุรกิจ
บริษัทได้เล็งเห็นถึงความสำคัญของทีมงานเป็นอันดับแรก
โดยเชื่อว่าทีมงานจะช่วยสร้างความพึงพอใจในสินค้าและการให้บริการแก่ลูกค้าของบริษัท
นำไปสู่รากฐานที่จะทำให้บริษัทเจริญเติบโตขึ้นและเป็นที่ยอมรับทางธุรกิจ
ส่งผลไปถึงการสร้างกำไรและผลตอบแทนต่อผู้ถือหุ้นต่อไป

ในส่วนของลูกค้า บริษัทเน้นคำนิยม “บ้านที่คุ้มค่าในสังคมที่น่าอยู่”
โดยบริษัทมีความมุ่งมั่นในการสร้างความมั่นคงและความอบอุ่นให้แก่ลูกค้า
โดยอาศัยองค์ประกอบต่างๆ ดังนี้

1)  ทำเลที่ดีและขนาดโครงการไม่ใหญ่จนเกินไป

2)  สิ่งอำนวยความสะดวกครบครัน

3)  แบบบ้านที่โดดเด่นและฟังก์ชั่นใช้สอยโปร่ง โล่ง สบาย

4)  ระบบรักษาความปลอดภัยได้มาตรฐาน

5)  การให้บริการหลังการขายที่รวดเร็ว

ทั้งนี้ จากความมุ่งมั่นและองค์ประกอบที่มีนั้น
บริษัทจำเป็นที่จะต้องนำพาองค์กรและทีมงานให้มีบรรยากาศและแนวทางในการทำงาน คือ
มีใจรักในการให้บริการอย่างดีเลิศ มีความรู้ ความเข้าใจเกี่ยวกับการทำธุรกิจเป็นอย่างดี
อีกทั้งมุ่งเน้นการสร้างทีมงานและสนับสนุนการทำงานเป็นทีม ซึ่งแนวทางทั้ง 3
ประการนี้จะทำให้ทีมงานและองค์กรมีการทำงานที่ชัดเจนขึ้น

อย่างไรก็ตาม เพื่อให้บริษัทสามารถเติบโตได้อย่างโดดเด่นในธุรกิจที่มีการแข่งขันสูงนั้น
บริษัทจึงกำหนดกรอบกลยุทธ์ 5 ประการ คือ

1)  ก่อสร้างบ้านที่มีคุณภาพในระยะเวลาอันสั้น
    เพื่อให้สินค้าและการให้บริการสามารถสร้างความพึงพอใจให้กับลูกค้าได้ในระยะเวลาที่เหมาะสม

2)  พัฒนาผลิตภัณฑ์และทำวิจัยตลาดอย่างต่อเนื่อง
    เพื่อให้สินค้าและการให้บริการของบริษัทมีการพัฒนาและล้ำหน้าคู่แข่งในตลาด

3)  ขยายโครงการอย่างต่อเนื่องโดยครอบคลุมกลุ่มลูกค้าทุกๆ กลุ่มตามเป้าหมายของบริษัท
    เพื่อตอบสนองความต้องการของลูกค้าในทุกช่วงจังหวะของชีวิต

4)  บริหารความเสี่ยงอย่างมีประสิทธิภาพ เพื่อให้บริษัทสามารถเติบโตได้อย่างมั่นคง
    โดยกำหนดให้ขนาดของโครงการแต่ละโครงการมีขนาดไม่ใหญ่เกินไป

5)  การบริหารจัดการชุมชนอย่างเป็นระบบและมีมาตรฐานเป็นสิ่งสำคัญอย่างยิ่งที่จะนำไปสู่สังคมที่อบอุ่นและสร้างความพึงพอใจสูงสุดให้แก่ลูกค้าที่เข้าอยู่ในโครงการ

ทั้งนี้ นอกเหนือจากกลยุทธ์ที่ได้กล่าวมาทั้งหมดแล้วนั้น
สิ่งสำคัญที่ส่งเสริมให้ทีมงานสามารถทำงานร่วมกันได้อย่างราบรื่นและเป็นอันหนึ่งอันเดียวกันส่งผลให้บริษัทประสบความสำเร็จได้นั้นจำเป็นต้องมีวัฒนธรรมองค์กรภายใต้ชื่อว่า
“T-SMILE” ซึ่งประกอบด้วย

-   T = Trust ไว้ใจซึ่งกันและกัน

-   S = Smiling Service บริการด้วยรอยยิ้ม

-   M = My Accountability ทำงานทุกอย่างให้สำเร็จ

-   I = I will Change พร้อมเปลี่ยนแปลงเพื่อพัฒนาและปรับปรุงให้ดีขึ้น

-   L = Let’s win together ทำงานร่วมกันเป็นทีมเพื่อความสำเร็จขององค์กร

-   E = Energetic คิดดี ทำดี มีพลังร่วมสร้างสรรค์องค์กร

สำหรับเป้าหมายการดำเนินธุรกิจของบริษัทใน 3 ปีข้างหน้า
บริษัทมุ่งเน้นการพัฒนาโครงการที่อยู่อาศัยที่มีความแตกต่างในระดับราคาที่สามารถแข่งขันได้บนทำเลที่มีศักยภาพ
เพื่อตอบสนองความต้องการซื้อที่อยู่อาศัยของกลุ่มเป้าหมายของบริษัท
ซึ่งเป็นกลุ่มที่มีรายได้ส่วนใหญ่ในเขตกรุงเทพมหานครและปริมณฑล
รวมถึงในส่วนภูมิภาคที่มีการเจริญเติบโตทางเศรษฐกิจอย่างต่อเนื่องและยังมีความต้องการที่อยู่อาศัยเป็นของตนเอง
โดยการพัฒนาโครงการบริษัทจะเลือกพัฒนาในทำเลที่เหมาะสมและมีศักยภาพตามแนวสาธารณูปโภคที่ดี
ให้ผลตอบแทนที่คุ้มค่า และมีโครงสร้างการลงทุนที่เหมาะสม